Пад крылом “Руні” знайшлі сваё месца 32 таленавітыя літаратары, у тым ліку 7 членаў Саюза пісьменнікаў Рэспублікі Беларусь. “Рунеўцамі” выпушчаны больш за 20 індывідуальных кніг вершаў і 4 калектыўныя. Старт справаздачнаму канцэрту дала аўтарка 2 паэтычных зборнікаў Марыя Шакун, потым эстафету перанялі майстры лірычнага слова Аляксандр Кулак, Яўген Зялкоўскі, Ганна Канановіч, Юлія Арцюкевіч, Надзея Агіевіч, Уладзімір Ціханоўскі.